Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyilvánosságáról szóló 1992. évi LXIII. törvény (a továbbiakban: Avtv.) 2. § 2. b) pontja értelmében az egészségi állapotra,
Paragraph Index: 914

(3) Kötelező adatszolgáltatáson alapuló adatkezelést közérdekből lehet elrendelni.” A pszichiátriai kezelésre önként jelentkező betegek különleges adatainak kötelező bírósági kezelését nem indokolja sem a betegek érdeke, sem közérdek. A hatályos Etv. szerint a pszichiátriai intézeti kezelésbe vételnek kóros elmeállapot esetén van helye, a 35. § előbbiekben hivatkozott (5) bekezdése a sürgős szükség esetének megállapítása feltételéül is az elmeállapot akut zavarának meglétét írja elő. A pszichiátriai osztályokon azonban — mint a jelen vizsgálat is feltárta — nemcsak kóros elmeállapotú (elmebeteg) személyeket ápolnak. Az adatvédelmi biztosi vizsgálat tartama alatt a Népjóléti Minisztérium időközben elkészítette az új egészségügyi törvény tervezetét, melyet a jelen vizsgálat lezárása előtt hivatalom is megkapott véleményezésre (Az egészségügyről szóló törvénytervezet tárgyában készült 40.127/1997. sz. Kormányelőterjesztés Tervezete). A törvénytervezet a jelenleg hatályos Etv.-hez képest a pszichiátriai betegek gyógykezelése tekintetében számos új rendelkezést tartalmaz. Önkéntes gyógykezelés esetében a tervezet — helyesen — a bírósági felülvizsgálatot csak a beteg (továbbá a betegjogi képviselő és a hozzátartozó) kérelmére írja elő. IV. Az üggyel kapcsolatban az alábbi ajánlásokat teszem: — A kórházi pszichiátriai gyógykezelést önként választó betegek információs önrendelkezési jogát sérti kezelésük időszakos kötelező bírói felülvizsgálata. Ezeknél a betegeknél nem lehet szó szabadságelvonásról, ezért kezelésük bírósági felülvizsgálata nem indokolt. A szabadságelvonás akkor szükséges, ha a beteg elmeállapotának zavara és önmagára, illetve környezetére veszélyt jelentő állapota kötelező gyógykezelés elrendelését teszi szükségessé. A szabadságjogok orvosilag indokolt korlátozása is megkívánja a bírósági döntést és az időszakos felülvizsgálatot, az önkéntes gyógykezelés azonban nem. — A pszichiátriai kezelésre nem önként jelentkezett betegek esetében a gyógykezelés szükségességének és a sürgős szükség feltételei megállapításának bírósági felülvizsgálata fontos garanciális intézmény. — Egyetértve dr. Gönczöl Katalin biztos asszony a pszichiátriai fekvőbeteg-intézetekben és pszichiátriai otthonokban a betegek emberi és állampolgári jogainak érvényesüléséről folytatott vizsgálatának eredményeit összegző ajánlásának megállapításaival, javaslom a pszichiátriai betegek jogvédelmét elősegítő szakmai felülvizsgálattól független civil kontroll kialakítását. A civil kontrollt végző személyek feladata lenne a pszichiátriai intézmények rendszeres vizsgálata (betegjogi információk terjesztése, betegek meghallgatása, panaszok kivizsgálása), és munkájukról évente beszámolnának a nyilvánosságnak. Indokoltnak tartom a kezelésre önként jelentkezett betegek panaszjogának törvényben történő biztosítását, mely lehetőséget biztosíthat az intézetben tapasztalt bánásmód kifogásolására. — Álláspontom szerint önkéntes gyógykezelés esetében a bírósági felülvizsgálat fenntartása csak a beteg (betegjogi képviselő, hozzátartozó) kifejezett kérelme esetén indokolt. — Az önkéntes betegek kezelésének kötelező bírói felülvizsgálatának megszüntetésével egyidejűleg a törvénynek kifejezetten rendelkeznie kell arról, hogy az önkéntes beteggel szemben kényszert nem lehet alkalmazni. Ha a beteg vagy környezete érdekében kényszerre, kötelező gyógykezelésre 1999/18/II. szám van szükség, ez a beteg önkéntes státuszát megszünteti, és erről a felülvizsgálatot végző bíróságot haladéktalanul tájékoztatni kell. — Felkérem az Országgyűlést, hogy fenti ajánlásaimat figyelembe véve fogadja el az egészségügyről szóló új törvényt. Amennyiben az új törvény elfogadása belátható időn belül bármely okból nem lehetséges, vagy akadályba ütközik,

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes